ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky mn ky en en ru ru ky ky ky ky ky en ky ky ru ky uk ky ky
Финансы министрлиги “Энелерге арналган эссе” сынагын өткөрдү — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
Эсептөө палатасынын аудитинин жыйынтыктары
Бюджеттин аткарылышына мониторинг жүргүзүү
Түрткү берүүчү (үлүштүк) гранттар
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Кредиттик макулдашуулардын электрондук китепканасы
Бухэсеп, финотчёт жана ички аудит
Бухгалтердик эсеп, финансылык отчёт
Бош кызмат орундары тууралуу жарыялар
Семинарлар жана квалификацияны жогорулатуу курстары
ЧУАнын долбоорлорун коомдук талкуулоо
Ченемдик укуктук актылардын долбоорлору
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Жаңылыктар
Финансы министрлиги “Энелерге арналган эссе” сынагын өткөрдү — Жаңылыктар — Кыргыз Республикасынын Финансы министрлиги
18-майда Кыргызстан эли Энелер күнүн белгиледи. Бул майрам  үчүнчү жылы белгилене баштаганына карабастан, кыргызстандыктар үчүн эң жагымдуу майрамдардын бирине айланды.
Финансы министрлиги майрамга карата “Энелерге арналган эссе” сынагын өткөрдү. Ага борбордук аппараттын кызматкерлери катышып, жыйынтыгында 6 кызматкердин чыгармачылыгы мыкты деп табылды. Ички электрондук добуш берүүнүн жыйынтыктарынын жана атайын жумушчу топтун берген баасынын негизинде биринчи орунду Нарынбаева Гулзия (Укуктук колдоо башкармалыгы), экинчи орунду Ногойбаева Жылдыз (Персонал менен иштөө бөлүмү) жана үчүнчү орунду Исаков Нурлан (Маалыматтык технологиялар жана модернизация башкармалыгы) ээледи.
Эне биздин эң кымбат, эң жакын адамыбыз!
Эне – жашообуздун башаты, үйдүн куту, дүйнөдөгү эң ыйык, эч нерсеге алмаштыргыс, эч кимге теңдештиргис  эң улуу адам.  Дүйнөнүн  төрт бурчун кыдырып чыксаң да Энедей улуу, сулуу, эң мээримдуу адамды таппайсың. Энелербиз бизди тогуз ай курсагында көтөрүп, жарык дүйнөгө алып келген, оозубузга ак сүтүн, жүрөгүбүзгө кан берип,  бизди чексиз мээримине бөлөп, ысыкты ысык дебей, суукту суук дебей бардык кыйынчылыктарды башынан кечирип алпештеп чоңойткон.
Эне  баласы үчүн кайсы гана жол болбосун басат, бүт өмүрүн баласына арнайт, жүрөгү ар дайым балам деп согот, ар дайым баласын ойлойт . Өзү жебей, баласына жедирет, өзү кийбей баласына кийдирет, баласы  бир аз кечиксе  санаага батат,  кыйналса – кайгыга батат.
Сенин бир жериң ооруп калса, кирпик какпай  түн уйкусунан калып, сенин жаныңан чыкпай, жалынып-жалбарган- Энелер.  Бизге ар дайым жакшылык каалап, назик, мээримдүү мамиле жасап, сенин маңдайыңан  жумшак сылап эркелеткен – Энелер.
Тарыхыбыз – океандын түбүнө катылган бермет сыяктуу нерсе, эгер 22 кылымдык мамлекеттүүлүк тарыхыбызга назар таштасак, кыргыздын аялдары эркектер менен бир катарда өздөрү жашап жаткан коомдук турмушка катышып, керек болсо, жоого каршы аттанып, коомдо зор күч болуп келишкен.
Энелерибиз “караңгыдан көз, капилеттен сөз таап”, биримдик ордосун сактаган, үйдө бала төрөп, очоктун кутун сактап, сыртта жоо сайышып, тукум келечегин түптөгөн кыргыз аялдары жасаган ченемсиз кызматты кезегинде тарых өзү барктап, тарых өзү талдаган. Кыргыз элинде “Атасы жаман анда-санда оңолот, энеси жаман эзели оңолбойт”, – деп бекеринен айтылган эмес.
Кайың барбы кыргыз балта чаппаган?
Кыр-жон барбы кыргыз кыргын таппаган?
Кылымдарга аты калбай өчөрдө,
Кыргыз элин кыраан Манас сактаган.
Ашым Жакыпбеков агабыз айткандай,  кыргыз аялдары чыгаан баатыр гана төрөбөй, ага мыкты тарбия да бере билишкен, ошондой эле этностун генофондун сактаган. Эгер мындай болбогондо Ала-Тоодой жерди, Ысык-Көлдөй көлдү мекендеп, дүйнө элдери менен тең ата болуп, саныбыз аз болсо да, кыргыз жерин мекен кылып жашаар белек. Ал эми Каныкей энени алалычы. Эне өз башынан кандай азап-тозокту өткөрдү? Семетей үчүн баарына чыдап, жанын оозуна тиштеп, өлүмгө башын байлап, алтымыш асый Тайторуну ырым кылып байгеге кошот. Энелик жүрөгү Семетейди жеткирүүдө болот. Каныкей энебиздин жүрөгү ошондой жакшы тилек деп кагып, жалпы кыргыз элине өз жарыгын чачкан. Эненин жүрөгү менен эненин сүйүүсү эмне деген ыйык дүйнө, эмне деген асылдык, эмне деген зор күч!
Адам өмүрүн жашоонун ыйык тамырындай урпактан урпакка улап, өз денесинен бөлүп, кан-жанынан жаратып келаткандар касиеттүү энелер эмеспи! Каныкейдей асыл энелер, кыргыздын кыраан кыздары көп болгон. Алардын бири – нойгут ханы Карачанын баатыр кызы, Каныкейдин замандашы, кадимки кыз Сайкал. Кыз Сайкалдын эл-жерин коргогон эрдиги, ашкере сулуулугу, акылга бай адамгерчилиги бүгүнкү күнгө чейин аңыз кеп болуп айтылып келет. Кыргыздын дагы бир баатыр кызы айтылуу Жаңыл Мырза – 17-кылымда жашап өткөн тарыхый инсан. өмүр бою эл-жерин коргоп өткөн баатыр кыз Жаңыл Мырза жөнүндө элибизде ооздон оозго өтүп, кастарланып айтылып келе жаткан дастанды Тоголок Молдо, Молдобасан Мусулманкулов, Абдыкалык Чоробаевдер жазып калтырышкан. Мурастар өзүнчө китеп болуп, азыр элдин колунда. Акын Кубанычбек Маликов эл сүймөнчүлүгүнө ээ болгон баатыр кыз жөнүндө пьеса жазып, ал өз убагында көрүүчүлөрдүн купулуна толгон. Кыргыз элинин улуу инсаны Касым Тыныстанов менен Кыргыз эл акыны Сүйүнбай Эралиевдер Жаңыл Мырзага арнап поэма жазышкан. Кыргыз тарыхына из калтырып кеткен кыргыздын дагы бир чыгаан кызы Курманжан датка энебиз, “Жибекти тута албаган жүн кылат, аялды күтө албаган күң кылат” дегендей, өз келечегин эрте түшүнүп, өз турмушунун пайдубалын өзү түптөгөн. Курманжан датка энебиздин тарых бетине ташка тамга баскандай жазылып калган өмүр жолу эмне деген даңазалуу окуя! Курманжан датка – бир кылым жашаган улуу инсан. Ал кыргыз аялынын айкөлдүгүн, даанышмандыгын, энелик улуу касиетин, элине, мекенине ак кызмат өтөөнүн нагыз үлгүсүн көрсөттү. Бухара эмири, Кокон ханы, Россиянын генералы менен болгон расмий жолугушууларда шашпай, жүдөбөй, ой калчап маек куруп, өз акылын эркектерден ашырса ашырган, кемиткен эмес. Курманжан датканын улуулугу да, даанышмандыгы да анын Борбордук Азия чөлкөмүндөгү Өзбекстан, Тажикстан, Казакстан жана Кыргызстан өңдүү мусулман өлкөлөрүндө аялзатынан чыккан биринчи датка айым болгондугунда. Ал Орусиянын оторчулук саясаты күчөп турган коогалаңдуу мезгилде кыргыз элинин келечегин сактап калууда дипломатиялык чеберчилигин көргөзгөн.
Ошентип, энелерибиз эңсеген эркин заман бүгүнкү кыргыз урпактарынын энчисине тийип отурат. Жогоруда биз сөз кылган энелер – темирдей эрки менен рух бийиктигине чыккан инсандар. Кыргыз мамлекетинин келечектеги тагдыры аялдардын тагдыры менен тыгыз байланышкан. Ден- соолугу бекем аялдан дени сак, дили ак бала төрөлөт. Балдардын саламатчылыгы күчтүү улуттун негизин түзөт!
Бүгүнкү жаркыраган май айында майрамдалып жаткан Энелер күнүндө ар бирибиз Энебизге кандай кызмат кылдык, анын ак сүтүн актай алдыкпы, Эненин ыраазычылыгын  алдыкпы,  Эненин көзүнүн тирүүсүндө  сыйлап – урматтай алдыкпы деген суроолор түйшөлтүсү абзел.
Эне биздин эң кымбат, эң жакын  адамыбыз, сүйүктүү асыл жан Энелерибиз деп ар дайым сүйүнтүшүбүз, ыраазы кылышыбыз зарыл... Апаларыбыз аман болушса экен!
Апаларга ар дайым күн сайын майрам, ачык маанай  тартуулайлы!
Ногойбаева Жылдыз Суеркуловна, Персонал менен иштөө бөлүмү
* — Милдеттүү толтуруу керек
← Финансы министрлигинин 90 жылдык мааракесине арналган спартакиаданын футбол жана ок атуу боюнча мелдештери жыйынтыкталды
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан